**NOLIKUMS**

**Sieviešu dienai veltītas sacensības volejbolā**

**1. Mērķis.**

**1.1**. Popularizēt volejbolu Krāslavas novadā un citos.

**1.2.** Pievērst iedzīvotājus veselīgam dzīvesveidam.

**1.3.** Paaugstināt sporta meistarību.

**2.Vieta un laiks.**

**2.1.**  Sacensības notiks Ezernieku vidusskolas sporta zālē.

**2.2.** 5.martā plkst.10.00.

**3.Vadība.**

**3.1.** Sacensības organizē Krāslavas novada pašvaldība. Sacensību norisi vada Krāslavas novada Dagdas pilsētas un pagastu apvienības sporta pasākumu organizators Vjačeslavs Čumiks tel.nr. 22023682

**4.Dalībnieki.**

**4.1.** Komandas sastāvā drīkst pieteikt 8 spēlētājas.

**4.2.** Sacensībās aizliegts spēlēt BALTIJAS līgas spēlētājām.

**4.3.** Katra komanda sacensībās nodrošina 1 tiesnesi, norādot vārdu un uzvārdu pieteikumā.

**4.4. Sacensībās drīkst piedalīties tikai ar derīgu COVID-19 sertifikātu, kurus izdrukātā veidā iesniedz komandas pārstāvis, ierodoties uz sporta zāli, bez derīga sertifikāta neviens sporta zālē netiks ielaists.**

**5.Sacensību norises kārtība.**

**5.1.** Sacensības notiek pēc pastāvošajiem volejbola spēles noteikumiem līdz uzvarai 2 setos un līdz 25 punktiem vienā setā.

**5.2.** Sacensību norises sistēma tiek noteikta sacensību dienā atkarībā no pieteikto komandu skaita. Ja komanda neierodas uz spēli, tad komandai tiek piešķirts tehniskais zaudējums.

Vienādu punktu skaita gadījumā augstāko vietu nosaka:

* Pēc savstarpējās spēles uzvarētāja;
* Pēc savstarpējo spēļu labāko setu starpības;
* Pēc uzvarēto setu skaita.

**5.3. Nolikumā neatrunātos jautājumus, konfliktsituācijas, risina sacensību organizators.**

**6.Finansiālie nosacījumi.**

**6.1.** Sacensību organizēšanā un apbalvošanā tiek piesaistīts Krāslavas novada līdzfinansējums.

**6.2**. Pārējos izdevumus, kas saistīti ar spēlētāju dalību sacensībās (transports, ēdināšana), dalībnieki apmaksā paši.

**7.Apbalvošana.**

**7.1.** Pirmo trīs vietu izcīnījušās komandas, tiks apbalvotas ar medaļām un kausiem.

Labākais spēlētājs tiek apbalvots ar piemiņas balvu.

**8.Pieteikumi.**

**8.1. Iepriekšējā pieteikšanās:**

**līdz 3.martam plkst.17:00 pa tel.nr. 22023682 vai e-pastu**: [sports@dagda.lv](mailto:sports@dagda.lv).

**8.2.** Dalībnieku rakstiskā pieteikšanās, norādot vārdu, uzvārdu, dzimšanas gadu, ar parakstu par veselības stāvokli un iekšējās kārtības noteikumu ievērošanu, jāiesniedz sacensību vietā līdz plkst. 9.30.

**9.MEDICĪNISKAIS NODROŠINĀJUMS**

**Par savu veselības stāvokli katrs sacensību dalībnieks atbildīgs personīgi!**

**9.1.** Sacensību organizatori, nepieciešamības gadījumā, nodrošina ātrās medicīniskās palīdzības izsaukšanu uz sacensību norises vietu.

**10.AIZLIEGUMI**

**10.1.** Sacensību norises vietā kategoriski aizliegts lietot apreibinošas vielas, piemēram, alkoholu, narkotikas u.c. apreibinošas vielas.

**10.2.** Ja netiek ievērots punkts 10.1, tad komanda tiek izslēgta no sacensībām.

**11. PERSONU DATU AIZSARDZĪBA**

**11.1.** Krāslavas novada pašvaldība, kā sacensību organizators ciena sacensību dalībnieku privātumu.

**11.2.** Piesakoties sacensībām, dalībnieks piekrīt savas personas datu apstrādei sacensību organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieku vārdu, uzvārdu dzimumu. Citi dati iesniedzami brīvas izvēles kārtībā.

**11.3** Publiski redzamajās izspēles tabulās, rezultātos ir redzams dalībnieku vārds, uzvārds. Ja dalībnieks nevēlas tikt uzrādīts publiski redzamajos sarakstos, viņam par to ir jāinformē sacensību organizatori. Šajā gadījumā publiski redzamajos sarakstos, dalībnieks tiks atzīmēts, kā "Anonīms". Anonīms dalībnieks nevar pretendēt un atsakās no jebkādām balvām, kas tiek pasniegtas sacensību dienā.

**11.4** Jebkurā brīdī sacensību  dalībniekam ir iespēja pieprasīt dzēst vai veikt labojumus savos persona datos.

**11.5**Sacensību dalībnieki, piesakoties sacensībām piekrīt sacensību laikā uzņemto foto un videomateriālu izmantošanai sacensību organizatoru vajadzībām publicēšanai Latvijas mediju portālos un sociālos tīklos.

**12.** **KĀRTĪBA EPIDEMIOLOĢISKĀS DROŠĪBAS PASĀKUMU ĪSTENOŠANAI ,,COVID - 19’’ INFEKCIJAS IZPLATĪBAS IEROBEŽOŠANAI**

**12.1.** Personas, kuras pārkāpj izolācijas, karantīnas un pulcēšanās ierobežojumus, var tikt sauktas pie administratīvās atbildības.

**12.2.** Sieviešu dienai veltītas volejbola sacensību organizators ir atbildīgs par dezinfekcijas līdzekļu izvietošanu sacensību teritorijā.

**12.3.** Dalībnieki, organizatori kas piedalās sacensībās: ir informēti un apņemas ievērot MK noteikumos nr. 360, Covid-19 infekcijas izplatības pārvaldības likumā un Covid-19 infekcijas izplatības seku pārvarēšanas likumā ietvertos noteikumus par valsts ieviestajiem ierobežojumiem un papildu noteikumiem sporta pasākumu norisē.

**12.4. Ne vēlāk kā (30 min) pirms spēļu sākšanas visas komandas obligāti aizpilda apliecinājumu, kurš pievienots pielikumā Nr.1.**

**13. INFORMĀCIJA**

Oficiālā informācija atrodama [www.dagda.lv](http://www.dagda.lv) un https://www.facebook.com/SportsDagdasnovada

Pielikums Nr.1

**Kārtībai epidemioloģiskās drošības pasākumu īstenošanai Covid-19 infekcijas izplatības ierobežošanai ,,Sieviešu dienai veltītas sacensības volejbolā’’ sacensību organizatoriem**

**Apliecinājums**

**Par prasību ievērošanu saistībā ar Covid-19 izplatīšanās ierobežošanu**

Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (komandas nosaukums)

apliecinām, ka esam iepazinušies ar pielikuma Nr.1 sekojošiem punktiem:

1. Komandas dalībniekiem nav konstatēta saslimšana ar Covid-19 un Slimību profilakses un kontroles centrs nevienu komandas dalībnieku nav noteicis kā Covid-19 infekcijas slimības kontaktpersonu.
2. Neviens komandas dalībnieks pēdējo 10 (desmit) kalendāro dienu laikā nav atgriezies/iebraucis Latvijā no valsts, uz kuru attiecināmi īpašie piesardzības un ierobežojošie pasākumi sakarā ar augstu saslimstību ar Covid-19 attiecīgajā valstī un nav bijis kontaktā ar Covid-19 saslimušajiem vai kontaktpersonām.
3. Nevienam komandas dalībniekam nav noteikta pašizolācija, mājas karantīna vai stingra karantīna.
4. Komandas dalībniekiem nav akūti elpceļu infekcijas simptomi (iesnas, klepus, rīkles iekaisums, paaugstināta ķermeņa temperatūra, elpošanas traucējumi).
5. Apņemos nekavējoties informēt sacensību organizatorus par ikviena Komandas dalībnieka veselības stāvokļa būtiskām (akūtām) izmaiņām.

Esmu informēts (-a), ka par nepatiesu ziņu sniegšanu mani var saukt pie administratīvās atbildības vai kriminālatbildības.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(**komandas pārstāvja vārds, uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tel.nr vai e-pasts)

\* Apliecinājumā iekļauto personas datu apstrādes nolūks ir ierobežot saslimšanu ar Covid-19 un nodrošināt aizsardzību no saslimšanas ar Covid-19 Krāslavas novada pašvaldības organizētā ,,SIEVIEŠU DIENAI VELTĪTAS VOLEJBOLA SACENSĪBAS ’’ sacensību laikā.